
ΤΕΥΧΟΣ ΔΕΥΤΕΡΟ 


Αρ. Φύλλου 235 


ΑΠΟΦΑΣΕΙΣ 

Αριθμ. 173/5333 

Πρόγραμμα επιτήρησης Καταρροϊκού Πυρετού 
του προβάτου για το έτος 2017. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1 .Τον Κανονισμό (ΕΚ) αρ. 1266/2007 της Ευρωπαϊκής 
Επιτροπής σχετικά με τους κανόνες εφαρμογής της Οδη¬ 
γίας 2000/75/ΕΚ του Ευρωπαϊκού Συμβουλίου για την 
καταπολέμηση, την παρακολούθηση και την επιτήρηση 
του καταρροϊκού πυρετού του προβάτου και τους περι¬ 
ορισμούς στις μετακινήσεις ορισμένων ζώων ευπαθών 
ειδών, όπως αυτός έχει τροποποιηθεί και ισχύει. 

2. Τον Κανονισμό (ΕΚ) αριθ. 882/2004 του Ευρωπαϊκού 
Κοινοβουλίου και του Συμβουλίου «για τη διενέργεια επι¬ 
σήμων ελέγχων της συμμόρφωσης προς τη νομοθεσία 
περί ζωοτροφών και τροφίμων και προς τους κανόνες 
για την υγεία και την καλή διαβίωση των ζώων». 

3. Τον Κανονισμό (ΕΚ) αριθ. 852/2004 του Ευρωπαϊκού 
Κοινοβουλίου και του Συμβουλίου της 29ης Απριλίου 
2004 για την υγιεινή των τροφίμων. 

4. Τις διατάξεις του π.δ. 133/1992 (Α'66) «Επιβολή υγει¬ 
ονομικών και λοιπών μέτρων για την προστασία και εξυ¬ 
γίανση της κτηνοτροφίας από λοιμώδη και παρασιτικά 
νοσήματα των ζώων» και ιδιαίτερα το άρθρο 1 αυτού. 

5. Το π.δ. 33/2003 (Α'34) «Μέτρα για την καταπολέμη¬ 
ση και εξάλειψη του καταρροϊκού πυρετού του προβά¬ 
του, σε συμμόρφωση προς την Οδηγία του Ευρωπαϊκού 
Συμβουλίου 2000/75/ΕΚ». 

6. Τη με αριθμ. 258944/07.08.2008 (ΦΕΚ Β' 1727) από¬ 
φαση του Υπουργού Αγροτικής Ανάπτυξης και Τροφίμων 
«Σχέδιο αντιμετώπισης έκτακτης ανάγκης για την κατα¬ 
πολέμηση του καταρροϊκού πυρετού». 

7. Τη με αριθμ. 261463/11.09.2009 (ΦΕΚ Β' 2006) από¬ 
φαση των Υπουργών Οικονομίας και Οικονομικών και 
Αγροτικής Ανάπτυξης «Κοινοποίηση των ασθενειών των 
ζώων σε συμμόρφωση προς την οδηγία 82/894/ΕΟΚ». 

8. Τις διατάξεις των Κεφαλαίων 1.3 και 8.3 του Κώδικα 
Υγείας Χερσαίων Ζώων του Διεθνούς Γραφείου Επιζω- 
οτιών (ΟΙΕ). 


9. Την υπ' αριθμ. Υ200/21.11.2016 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Αγροτικής Ανάπτυξης και Τροφίμων Ιωάννη 
Τσιρώνη» (Β' 3755). 

10. Το υπ' αριθμ. 5ΑΝΤΕ/11726/2016 έγγραφο εργασίας 
των υπηρεσιών της Επιτροπής της Ε.Ε. για την έκβαση 
της διαδικασίας αξιολόγησης των προγραμμάτων για την 
εκρίζωση, τον έλεγχο και την επιτήρηση ορισμένων νοση¬ 
μάτων των ζώων και ζωοανθρωπονόσων τα οποία υπέβα¬ 
λαν τα κράτη μέλη για το έτος 2017 και τα επόμενα έτη. 

11. Το ν. 4235/2014 (ΦΕΚ Α' 32, 11.02.2014): «Διοικη¬ 
τικά μέτρα, διαδικασίες και κυρώσεις στην εφαρμογή 
της ενωσιακής και εθνικής νομοθεσίας στους τομείς των 
τροφίμων, των ζωοτροφών και της υγείας και προστα¬ 
σίας των ζώων και άλλες διατάξεις αρμοδιότητας του 
Υπουργείου Αγροτικής Ανάπτυξης και Τροφίμων». 

12. Το γεγονός ότι, από την παρούσα απόφαση, δεν 
προκαλείται δαπάνη και η προκαλούμενη δαπάνη για 
την αγορά των απαραίτητων αντιδραστηρίων για την 
εφαρμογή του Προγράμματος μέχρι το τέλος του 2017 
θα καθοριστεί με κοινή απόφαση των Υπουργών Οικο¬ 
νομικών και Αγροτικής Ανάπτυξης και Τροφίμων και θα 
καλυφθεί από τον Τακτικό Προϋπολογισμό του Υπουρ¬ 
γείου Αγροτικής Ανάπτυξης και Τροφίμων (ΚΑΕ 5329 του 
Φ29/110), με συγχρηματοδότηση από την Ευρωπαϊκή 
Ένωση. 

13. Τη με ημερομηνία 11.01.2017 εισήγηση της Διεύ¬ 
θυνσης Υγείας των Ζώων, αποφασίζουμε: 

Άρθρο 1 

Διάρκεια-Στόχος 

Με την παρούσα απόφαση εγκρίνεται η εφαρμογή, 
Προγράμματος επιδημιολογικής επιτήρησης του Κα¬ 
ταρροϊκού πυρετού (ΚΠ) στην Ελλάδα για το έτος 2017. 

Επίσης, καθορίζονται οι λεπτομέρειες εφαρμογής του 
ανωτέρω Προγράμματος επιδημιολογικής επιτήρησης, 
σύμφωνα με τις απαιτήσεις της Οδηγίας του Ευρωπαϊκού 
Συμβουλίου 2000/75/ΕΚ και του Κανονισμού (ΕΚ) αριθμ. 
1266/2007, όπως έχουν τροποποιηθεί και ισχύουν, που 
έχει διάρκεια ένα (1) έτος. 

Στόχοι του προγράμματος είναι: 

(α) Η συστηματική έρευνα και διαφορική διάγνωση, 
με εφαρμογή κατάλληλων εργαστηριακών τεχνικών του 

Καταρροϊκού Πυρετού στα βοοειδή, μέσω της παθητικής 
και ενεργητικής επιτήρησης και στα αιγοπρόβατα, μέσω 
της παθητικής επιτήρησης. 

(β) Σε περίπτωση ορομετατροπής/ανίχνευσης ιού του 
ΚΠ σε βοοειδές-μάρτυρα, απαιτείται η άμεση διενέργεια 
περαιτέρω έρευνας (κλινικής και εργαστηριακής) για τον 
αποκλεισμό ή μη της κυκλοφορίας του ιού του ΚΠ. 

(γ) Η έρευνα, μέσω της εντομολογικής επιτήρησης, 
του είδους και της διασποράς των ξενιστών (ΙυΙΐεοΐάθδ 
στη χώρα. 

Άρθρο 2 
Ορισμοί 

Για τους σκοπούς της παρούσας απόφασης ισχύουν, 
επιπλέον των αναφερόμενων ορισμών του άρθρου 2 του 
π.δ. 33/2003 (Α'34) περί «Μέτρων για την καταπολέμη¬ 
ση και εξάλειψη του καταρροϊκού πυρετού του προβά¬ 
του», σε συμμόρφωση προς την Οδηγία του Συμβουλί¬ 
ου 2000/75/ ΕΚ, οι ορισμοί του Κανονισμού (ΕΚ) αριθμ. 
1266/2007. Ειδικότερα: 

1. Κρούσμα καταρροϊκού πυρετού του προβάτου, είναι 
ζώο που πληροί μία από τις ακόλουθες προϋποθέσεις: 

(α) ζώο που παρουσιάζει κλινικά συμπτώματα που 
υποδηλώνουν την εμφάνιση καταρροϊκού πυρετού του 
προβάτου, 

(β) βοοειδές μάρτυρας (δείκτης) το οποίο εμφάνισε 
αρνητικά ορολογικά αποτελέσματα σε προηγούμενη 
δοκιμή και έχει μετατραπεί ορολογικά από αρνητικό σε 
θετικό (ορομετατροπή), σε ό,τι αφορά στα αντισώματα 
σε τουλάχιστον έναν ορότυπο καταρροϊκού πυρετού του 
προβάτου από την στιγμή της δοκιμής, 

(γ) ένα ζώο από το οποίο έχει απομονωθεί και ταυτο- 
ποιηθεί ο ιός του καταρροϊκού πυρετού, 

(δ) ένα ζώο που έχει ευρεθεί θετικό κατόπιν ορολογι- 
κών δοκιμών για τον καταρροϊκό πυρετό του προβάτου 
ή από το οποίο έχει ταυτοποιηθεί το αντιγόνο του ιού ή 
το ριβοζονουκλεϊκό οξύ (ΚΝΑ) από έναν ή περισσότε¬ 
ρους ορότυπους του καταρροϊκού πυρετού. 

Επιπλέον, μία σειρά επιδημιολογικών στοιχείων πρέπει 
να υποδηλώνει ότι η παρουσία κλινικών συμπτωμάτων 
ή αποτελεσμάτων εργαστηριακών δοκιμών, που συνι- 
στούν μόλυνση από τον ιό του καταρροϊκού πυρετού του 
προβάτου, είναι συνέπεια της κυκλοφορίας του ιού στην 
εκμετάλλευση που βρίσκεται το ζώο και όχι της εισόδου 
εμβολιασμένων ή οροθετικών ζώων από απαγορευμένες 
ζώνες σε αυτήν. 

2. Εστία είναι η εκμετάλλευση ή ο χώρος που βρίσκε¬ 
ται στο έδαφος της Ευρωπαϊκής Ένωσης όπου συγκε¬ 
ντρώνονται ζώα και διαπιστώθηκαν ένα ή περισσότερα 
κρούσματα. 

3. Πρωτογενής εστία είναι η εστία η οποία δεν συνδέε¬ 
ται επιδημιολογικά με προηγούμενη εστία ή συνεπάγεται 
την οριοθέτηση μιας απαγορευμένης ζώνης ή την αλλα¬ 
γή της υφιστάμενης απαγορευμένης ζώνης. 

4. Απαγορευμένη ζώνη είναι η ζώνη που αποτελείται 
από την ζώνη προστασίας και επιτήρησης και δημιουρ- 
γήθηκε, σύμφωνα με το Άρθρο 8, παρ.1 του π.δ. 33/2003. 

5. Εγχειρίδιο εφαρμογής του Προγράμματος ΚΠ του 
προβάτου: Είναι το ειδικό έντυπο υλικό του Τμήματος 


Λοιμωδών και Παρασιτικών Νοσημάτων της Διεύθυν¬ 
σης Υγείας των Ζώων που περιλαμβάνει λεπτομερείς 
κατευθυντήριες οδηγίες και τα υποδείγματα διοικητι¬ 
κών εγγράφων που απαιτούνται για την τεκμηρίωση της 
εφαρμογής του Προγράμματος και το οποίο μπορεί να 
ανανεώνεται/τροποποιείται, ώστε να ανταποκρίνεται 
στις εκάστοτε ανάγκες του προγράμματος. 

Άρθρο 3 

Φορείς εφαρμογής του Προγράμματος - 

Αρμοδιότητες και Υποχρεώσεις 

Στην εφαρμογή του Προγράμματος συμμετέχουν οι 
ακόλουθες Αρχές και Φορείς, με τις αντίστοιχες κατά 
περίπτωση υποχρεώσεις και αρμοδιότητες: 

Ι.ΤοΤμήμα Λοιμωδών και Παρασιτικών Νοσημάτων 
της Διεύθυνσης Υγείας των Ζώων της Γενικής Διεύθυν¬ 
σης Βιώσιμης Ζωικής Παραγωγής και Κτηνιατρικής του 
Υπουργείου Αγροτικής Ανάπτυξης και Τροφίμων, το 
οποίο: 

(α) Μεριμνά για τον συντονισμό και την διαχείριση του 
Προγράμματος σε ολόκληρη την Χώρα, τόσο κατά τις 
επιμέρους διατάξεις του, όσο και στο σύνολό του. 

(β) Σε συνεργασία με τις Αρχές και τους Φορείς που 
αναφέρονται στις παραγράφους 2, 3, και 4 του παρό¬ 
ντος άρθρου, συλλέγει, επεξεργάζεται και ερμηνεύει τα 
κλινικά, εργαστηριακά και επιδημιολογικά στοιχεία που 
προκύπτουν από την εφαρμογή του Προγράμματος σε 
τοπικό, περιφερειακό και εθνικό επίπεδο. 

(γ) Σε συνεργασία με το Εθνικό Εργαστήριο Αναφοράς 
για τον Καταρροϊκό Πυρετό του προβάτου, καθορίζει τα 
μέτρα επιτήρησης της νόσου και του εντόμου-φορέα. 

(δ) Συνδράμει στην οργάνωση του ετήσιου προγραμ¬ 
ματισμού των δειγματοληψιών από τις Κτηνιατρικές 
Αρχές των αρμόδιων Τμημάτων Κτηνιατρικής των Περι¬ 
φερειακών Ενοτήτων, όταν αυτό ζητηθεί, καθώς και στην 
αποτελεσματικότερη διενέργεια της επιδημιολογικής 
έρευνας, σε περίπτωση επιβεβαιωμένου εργαστηριακά 
κρούσματος ΚΠ. 

(ε) Χειρίζεται, στα πλαίσια των αρμόδιων Κοινοτικών 
οργάνων και Διεθνών Οργανισμών, όλα τα θέματα που 
σχετίζονται με τα αντικείμενα, τους στόχους και τα απο¬ 
τελέσματα του Προγράμματος. 

(στ) Ορίζει ή τροποποιεί τους φορείς εφαρμογής του 
Προγράμματος και προσδιορίζει τις αρμοδιότητες και 
υποχρεώσεις αυτών, ανάλογα με τις ανάγκες του Προ¬ 
γράμματος. 

(ζ) Οργανώνει και συμμετέχει σε εκπαιδεύσεις και 
ενημερώσεις κτηνιάτρων και κτηνοτροφών που διορ- 
γανώνονται ανά την χώρα για την ευαισθητοποίηση και 
αποτελεσματικότερη διάγνωση του ΚΠ. 

(η) Ορίζει ως αρμόδιο του Προγράμματος, έναν κτηνία¬ 
τρο, υπάλληλο του Τμήματος, με απόφαση του Προϊστά¬ 
μενου της Διεύθυνσης Υγείας των Ζώων του Υπουργείου 
Αγροτικής Ανάπτυξης και Τροφίμων. 

2.Το Εθνικό Εργαστήριο Αναφοράς Καταρροϊκού Πυ¬ 
ρετού του προβάτου. 

2.1 Το Τμήμα Μοριακής Διαγνωστικής, Αφθώδους Πυ¬ 
ρετού, Ιολογικών, Ρικετσιακών και Εξωτικών Νοσημά¬ 
των της Διεύθυνσης Κτηνιατρικού Κέντρου Αθηνών του 

Υπουργείου Αγροτικής Ανάπτυξης και Τροφίμων, ορίζε¬ 
ται ως Εθνικό Εργαστήριο Αναφοράς για την εφαρμογή: 

(α) ορολογικών διαγνωστικών μεθόδων, όπως αναφέ- 
ρονται στο Εγχειρίδιο Προδιαγραφών για Διαγνωστικές 
Δοκιμές και Εμβόλια του ΟΙ Ε για ανίχνευση αντισωμάτων 
κατά του ιού του ΚΠ (οΕΕΙ5Α), 

(β) μοριακών μεθόδων για την ανίχνευση γενετικού 
υλικού του ιού και οροτυποποίηση (π.χ. δοκιμή ΡΟΗ), 

(γ) ιολογικών εξετάσεων, όπως αναφέρονται στο Εγ¬ 
χειρίδιο Προδιαγραφών για Διαγνωστικές Δοκιμές και 
Εμβόλια του ΟΙΕ (απομόνωση του ιού σε κυτταροκαλλι- 
έργειες ή/και εμβρυοφόρα αβγά όρνιθας). 

Αρμόδιος: Δρ. Κωνστάντια Τασιούδη 

Διεύθυνση: Νεαπόλεως 25 

Αγία Παρασκευή 
Τ.Κ. 153 10 Αττική 


Τηλέφωνο: 210 6011499 

ίθχ: 210 6011499 

θ-ΙΤΙθίΙ: νίΓϋ5ΐ30.3ΐΐΊ@9 ηΓΙ3 ·Ι· <:οηΓΙ 

2.2 Αρμοδιότητες και υποχρεώσεις του Εθνικού Εργα¬ 
στηρίου Αναφοράς ΚΠ: 

Κατά την εφαρμογή του Προγράμματος, το Τμήμα Μο¬ 
ριακής Διαγνωστικής, Αφθώδους Πυρετού, Ιολογικών, 
Ρικετσιακών και Εξωτικών Νοσημάτων της Διεύθυνσης 
Κτηνιατρικού Κέντρου Αθηνών του Υπουργείου Αγροτι¬ 
κής Ανάπτυξης και Τροφίμων έχει τις ακόλουθες αρμο¬ 
διότητες και υποχρεώσεις: 

(α) Προβαίνει σε εξέταση δειγμάτων ορού με την εφαρ¬ 
μογή εγκεκριμένων ορολογικών μεθόδων, στο πλαίσιο 
της ενεργητικής επιτήρησης, από βοοειδή προερχόμενα 
από τους νομούς της χώρας που ορίζονται στο παρόν 
Πρόγραμμα. 

(β) Προβαίνει σε εξέταση δειγμάτων πλήρους αίματος 
ή άλλων ιστών, με την εφαρμογή μοριακών δοκιμών για 
ανίχνευση γενετικού υλικού του ιού ή/και οροτυποποί¬ 
ηση (δοκιμή Ρ(ΙΚ). 

(γ) Προβαίνει σε εξέταση δειγμάτων αίματος με και 
χωρίς αντιπηκτικό ή παθολογικού υλικού από πρόβα¬ 
τα, αίγες και βοοειδή, με την εφαρμογή εγκεκριμένων 
ορολογικών και μοριακών μεθόδων από τα κλινικώς 
ύποπτα ζώα εκτροφών όλης της ελληνικής επικράτειας, 
στο πλαίσιο της παθητικής επιτήρησης. 

(δ) Προωθεί, όποτε κριθεί αναγκαίο, επιβεβαιωμένα 
θετικά δείγματα στο Ευρωπαϊκό Εργαστήριο Αναφοράς 
για περαιτέρω εξετάσεις. 

(ε) Ενημερώνει άμεσα τηλεομοιοτυπικούς με την ενδι- 
αφερόμενη Αρχή και, κατόπιν, αποστέλλει ταχυδρομικώς 
τα αποτελέσματα των εξετάσεων που πραγματοποιεί, 
χρησιμοποιώντας τα αντίστοιχα έντυπα του Εγχειριδίου 
Οδηγιών Εφαρμογής του Προγράμματος του ΚΠ. 

(στ) Σε συνεργασία με τις Αρχές και τους Φορείς που 
αναφέρονται στην παράγραφο 4 του παρόντος άρθρου, 
επεξεργάζεται και ερμηνεύει τα αποτελέσματα που προ¬ 
κύπτουν από την εφαρμογή του Προγράμματος. Στη 
συνέχεια, ενημερώνει σχετικά το Τμήμα Λοιμωδών και 
Παρασιτικών Νοσημάτων της Διεύθυνσης Υγείας των 
Ζώων του Υπουργείου Αγροτικής Ανάπτυξης και Τρο¬ 
φίμων, το οποίο είναι υπεύθυνο για τον συντονισμό του 
Προγράμματος και στο οποίο, επιπλέον, τα προωθεί. 


(ζ) Συνδράμει τις κατά τόπους Κτηνιατρικές Αρχές 
(Διευθύνσεις Κτηνιατρικής των Περιφερειών και Τμή¬ 
ματα Κτηνιατρικής των Περιφερειακών Ενοτήτων) στην 
διενέργεια επιδημιολογικής διερεύνησης σε κάθε περί¬ 
πτωση ορομετατροπής. 

(η) Τηρεί αρχείο των εξετάσεων που πραγματοποιεί και 
των ενεργειών, στις οποίες προβαίνει κατ' εφαρμογή του 
Προγράμματος και ενημερώνει τη βάση δεδομένων που 
τηρείται στην Κεντρική Υπηρεσία, τακτικά μεν ανά μήνα, 
έκτακτα δε επί κάθε θετικού ή ύποπτου αποτελέσματος. 

(θ) Παρακολουθεί και ενημερώνεται επί των διεθνών 
επιστημονικών εξελίξεων στον τομέα διάγνωσης και 
ελέγχου του ΚΠ και προσαρμόζει ανάλογα τις διαγνω¬ 
στικές μεθόδους και τα πρωτόκολλα που εφαρμόζει. 

(ι) Συνεργάζεται με το Ευρωπαϊκό Εργαστήριο Αναφο¬ 
ράς για οποιαδήποτε καινούργια δεδομένα αναφορικά 
με τις διαγνωστικές δοκιμές και υφίσταται έλεγχο από 
αυτό με τεστ αξιολόγησης ικανοτήτων (ρΓοΠαθηεγ ΐθ5ΐ) 
για όλες τις διαγνωστικές δοκιμές που εφαρμόζονται. 

(ια) Συνεργάζεται με την αρμόδια Κεντρική Αρμόδια 
Αρχή (Τμήμα Λοιμωδών και Παρασιτικών Νοσημάτων 
της Διεύθυνσης Υγείας των Ζώων της Γενικής Διεύθυν¬ 
σης Βιώσιμης Ζωικής Παραγωγής και Κτηνιατρικής του 
Υπουργείου Αγροτικής Ανάπτυξης και Τροφίμων) και 
παρέχει την συνδρομή του σε επιθεωρήσεις ή άλλους 
ελέγχους που πραγματοποιούνται στην Χώρα από υπη¬ 
ρεσίες της Ευρωπαϊκής Ένωσης. 

3. Το Τμήμα Παρασιτολογίας, Παρασιτικών Νοσημά¬ 
των, Εντομολογίας και Παθολογίας Μελισσών, της Διεύ¬ 
θυνσης Κτηνιατρικού Κέντρου Αθηνών του Υπουργείου 
Αγροτικής Ανάπτυξης και Τροφίμων. 

3.1 Το εν λόγω Τμήμα της Διεύθυνσης Κτηνιατρικού Κέ¬ 
ντρου Αθηνών του Υπουργείου Αγροτικής Ανάπτυξης και 
Τ ροφίμων ορίζεται ως εργαστήριο για την ταυτοποίηση 
και ταξινόμηση των συλλεχθέντων εντόμων, σύμφωνα 
με τα καθοριζόμενα στην παρούσα και στο Εγχειρίδιο 
Οδηγιών Εφαρμογής του Προγράμματος του ΚΠ. 

Η συλλογή των εντόμων πραγματοποιείται ως ακο¬ 
λούθως: 

(α) μία (1) φορά τον μήνα κατά τα χρονικά διαστήματα 
από 1η Ιανουάριου έως 31η Μαρτίου 2017 και από 1η 
Νοεμβρίου έως 31 η Δεκεμβρίου 2017, καθώς και δύο (2) 
φορές τον μήνα κατά το χρονικό διάστημα από 1 η Απρι¬ 
λίου έως και 31 η Οκτωβρίου 2017, από εντομοπαγίδες 
τοποθετημένες στους νομούς/νήσους που περιλαμβά¬ 
νονται το Παράρτημα II της παρούσης, 

(β) μία (1) φορά τον μήνα καθ' όλη την διάρκεια του 
έτους από εντομοπαγίδες τοποθετημένες στους νομούς/ 
νήσους που περιλαμβάνονται το Παράρτημα II της πα¬ 
ρούσης. 

Αρμόδιος: Δέσποινα Στούγιου 
Διεύθυνση: Νεαπόλεως 25 
Αγία Παρασκευή 
153 10, Αττική 
Τηλέφωνο: 210 6002217 
ί3χ: 210 6002217 

Θ-ΙΤΙ3ΙΙ: άιιπάθ5ΐ<@οΐθηθ1:.9 Γ / 50ουΐ5ίηί@γ3ήοο.9Γ 

3.2 Κατά την εφαρμογή του Προγράμματος, τοΤμήμα 
Παρασιτολογίας, Παρασιτικών Νοσημάτων, Εντομολο- 

γίας και Παθολογίας Μελισσών, της Διεύθυνσης Κτηνι¬ 
ατρικού Κέντρου Αθηνών του Υπουργείου Αγροτικής 
Ανάπτυξης και Τροφίμων, έχει τις ακόλουθες αρμοδιό¬ 
τητες και υποχρεώσεις: 

(α) Προβαίνει στην προετοιμασία των εντομοπαγί- 
δων και την αποστολή τους στους νομούς που ορίζει 
το παρόν Πρόγραμμα. Ο αριθμός των εντομοπαγίδων 
ανά νομό, η θέση όπου θα τοποθετηθούν, αλλά και η 
προσθήκη ενδεχομένως άλλων νομών στον κατάλογο 
μπορούν να διαφοροποιούνται, ανάλογα με τα στοιχεία 
παρακολούθησης και την εκτίμηση του υπεύθυνου ταυ¬ 
τοποίησης των εντόμων. 

(β) Προβαίνει στην επιλογή της θέσης εγκατάστασης 
της εντομοπαγίδας στην εκτροφή, λαμβάνοντας υπόψη 
κριτήρια, όπως η διαθέσιμη υποδομή (παροχή ηλεκτρι¬ 
κού ρεύματος) και η γειτνίαση με πιθανούς βιότοπους 
των εντόμων-φορέων. 

(γ) Συνεργάζεται με την Κεντρική Αρμόδια Αρχή (Τμή¬ 
μα Λοιμωδών και Παρασιτικών Νοσημάτων της Διεύθυν¬ 
σης Υγείας των Ζώων της Γενικής Διεύθυνσης Βιώσιμης 
Ζωικής Παραγωγής και Κτηνιατρικής του Υπουργείου 
Αγροτικής Ανάπτυξης και Τροφίμων) για την εκπαίδευση 
των κτηνιάτρων από τις κατά τόπους Κτηνιατρικές Αρχές 
(Διευθύνσεις Κτηνιατρικής των Περιφερειών καιΤμήματα 
Κτηνιατρικής των Περιφερειακών Ενοτήτων). 

(δ) Παρέχει συμβουλευτική υποστήριξη στους κτηνο- 
τρόφους για την τακτική επίβλεψη της λειτουργίας και 
της σωστής συντήρησης της εντομοπαγίδας, καθώς και 
την άμεση ειδοποίηση του αρμόδιου εργαστηρίου για 
τυχόν πρόβλημα. 

(ε) Τηρεί αρχείο των εξετάσεων ταυτοποίησης και ταξι¬ 
νόμησης των συλλεχθέντων εντόμων που πραγματοποι¬ 
εί και ενημερώνει σχετικά την Κεντρική Αρμόδια Αρχή. 

(στ) Σε συνεργασία με τις Αρχές και τους Φορείς που 
αναφέρονται στο παρόν άρθρο, επεξεργάζεται και ερ¬ 
μηνεύει τα αποτελέσματα που προκύπτουν από την 
εφαρμογή της εντομολογικής επιτήρησης, τα οποία και 
προωθεί τακτικά, ανά τρίμηνο, στοΤμήμα Λοιμωδών και 
Παρασιτικών Νοσημάτων της Διεύθυνσης Υγείας των 
Ζώων του Υπουργείου Ανάπτυξης και Τροφίμων το οποίο 
είναι υπεύθυνο για τον συντονισμό του Προγράμματος. 

(ζ) Συνεργάζεται με την αρμόδια Κεντρική Αρμόδια 
Αρχή (Τμήμα Λοιμωδών και Παρασιτικών Νοσημάτων 
της Διεύθυνσης Υγείας των Ζώων της Γενικής Διεύθυν¬ 
σης Βιώσιμης Ζωικής Παραγωγής και Κτηνιατρικής του 
Υπουργείου Αγροτικής Ανάπτυξης και Τροφίμων) και 
παρέχει την συνδρομή του σε επιθεωρήσεις ή άλλους 
ελέγχους που πραγματοποιούνται στην Χώρα από υπη¬ 
ρεσίες της Ευρωπαϊκής Ένωσης. 

4. Κτηνιατρικές Αρχές των Περιφερειών και των Περι¬ 
φερειακών Ενοτήτων 

Τα κατά τόπους αρμόδια Τμήματα Κτηνιατρικής των 
Περιφερειακών Ενοτήτων που συμμετέχουν στο Πρό¬ 
γραμμα είναι υπεύθυνα για την οργάνωση, τον συντονι¬ 
σμό, την εφαρμογή της ενεργητικής και παθητικής επι¬ 
τήρησης, της εκρίζωσης και του ελέγχου του ΚΠ στην 
περιοχή αρμοδιότητας τους, όπως περιγράφονται στην 
παρούσα απόφαση. Τα προγράμματα παρακολούθη¬ 
σης και εποπτείας του Καταρροϊκού Πυρετού πρέπει να 


εφαρμόζεται συστηματικά, ώστε να είναι δυνατόν να 
τεκμηριωθεί ο καθορισμός απαλλαγμένων από τον Κα¬ 
ταρροϊκό Πυρετό του προβάτου περιοχών, στην Χώρα. 
Ειδικότερα έχουν τις εξής υποχρεώσεις και αρμοδιότη¬ 
τες: 

4.1 ΤαΤμήματα Κτηνιατρικής των Περιφερειακών Ενο¬ 
τήτων όλης της χώρας: 

(α) Προγραμματίζουν τις μηνιαίες δειγματοληψίες για 
την επίτευξη των ετήσιων στόχων, πριν την λήξη κάθε 
έτους, σε συνεργασία με τα Τοπικά Αγροτικά Κτηνιατρεία 
ή τα Κτηνιατρικά Κέντρα της περιοχής αρμοδιότητάς 
τους. 

(β) Ορίζουν με απόφαση τον υπεύθυνο του Προγράμ¬ 
ματος επιτήρησης του ΚΠ μετά πλήρη στοιχεία επικοινω¬ 
νίας του, τις εκτροφές του νομού αρμοδιότητας τους στις 
οποίες θα διεξαχθεί η οροεπιτήρηση, με τις γεωγραφικές 
συντεταγμένες αυτών και τις εκτροφές στις οποίες θα το¬ 
ποθετηθούν εντομοπαγίδες, με τις γεωγραφικές συντε¬ 
ταγμένες αυτών, σύμφωνα με τις διατάξεις του παρόντος 
Προγράμματος. Η εν λόγω απόφαση κοινοποιείται στην 
Κεντρική Αρμόδια Αρχή και στα αρμόδια Εργαστήρια. 

(γ) Σε κάθε εκτροφή βοοειδών, επιλέγουν τα ζώα-μάρ- 
τυρες που πρόκειται να συμμετέχουν στο Πρόγραμμα 
και αποστέλλουν τον απαιτούμενο αριθμό δειγμάτων 
ορού ή και άλλων υλικών από τα παραπάνω βοοειδή, 
εάν αυτό τους ζητηθεί, ακολουθώντας τις διαδικασίες 
που περιγράφονται στην παρούσα και στο Εγχειρίδιο 
Οδηγιών Εφαρμογής του Προγράμματος του ΚΠ και χρη¬ 
σιμοποιώντας τα κατάλληλα υποδείγματα εγγράφων του 
παραπάνω Εγχειριδίου. 

(δ) Διατηρούν ατομικό αρχείο για κάθε μία εκτροφή 
με ζώα-μάρτυρες, καθώς και για κάθε μία εκτροφή που 
παρουσιάζει ύποπτο ή επιβεβαιωμένο εργαστηριακά 
κρούσμα και καταγράφουν τις γεωγραφικές συντεταγ¬ 
μένες αυτής. 

(ε) Συνεργάζονται με την Διεύθυνση Κτηνιατρικής 
της οικείας Περιφέρειας, με το Εθνικό Εργαστήριο Ανα¬ 
φοράς ΚΠ και με την Διεύθυνση Υγείας των Ζώων της 
Γενικής Διεύθυνσης Βιώσιμης Ζωικής Παραγωγής και 
Κτηνιατρικής του Υπουργείου Αγροτικής Ανάπτυξης και 
Τροφίμων για την αποτελεσματικότερη διενέργεια της 
επιδημιολογικής έρευνας στις εκτροφές με επιβεβαιω¬ 
μένα εργαστηριακά κρούσματα. 

(στ) Κοινοποιούν στοΤμήμα Λοιμωδών και Παρασιτι- 
κών Νοσημάτων της Διεύθυνσης Υγείας των Ζώων της 
Γενικής Διεύθυνσης Βιώσιμης Ζωικής Παραγωγής και 
Κτηνιατρικής του Υπουργείου Αγροτικής Ανάπτυξης 
και Τροφίμων, τα κατάλληλα διοικητικά έγγραφα που 
περιλαμβάνονται στο Εγχειρίδιο Οδηγιών Εφαρμογής 
του Προγράμματος ΚΠ.Τα ίδια έγγραφα κοινοποιούνται 
κάθε φορά και προς την Διεύθυνση Κτηνιατρικής της 
οικείας Περιφέρειας. 

(ζ) Κοινοποιούν στους υπευθύνους των εκμεταλλεύ¬ 
σεων βοοειδών ή αιγοπροβάτων τα αποτελέσματα των 
εργαστηριακών εξετάσεων που διενεργούνται σε ζώα 
της εκτροφής τους και διατηρούν αντίγραφα όλων των 
εργαστηριακών εξετάσεων στον ατομικό φάκελο της 
εκτροφής. 

(η) Οργανώνουν ενημερωτική εκστρατεία, σε τοπικό 
επίπεδο, για την εγρήγορση της γεωργικής κοινότητας 
και της συναφούς βιομηχανίας, σχετικά με τους στόχους, 
το περιεχόμενο και τις διαδικασίες του Προγράμματος. 

(θ) Συνεργάζονται με την μετεωρολογική υπηρεσία 
στην περιοχή της ζώνης ευθύνης τους σε κάθε περίπτω¬ 
ση ορομετατροπής βοοειδούς-μάρτυρα και ερευνώνται 
οι κατευθύνσεις των ανέμων που καταγράφηκαν κατά 
τις 40-20 προηγούμενες ημέρες από την δειγματοληψία 
του οροθετικού μάρτυρα, προκειμένου να εντοπιστεί- 
κατά το δυνατόν-η πιθανή πηγή προέλευσης εντόμων 
φορέων και να εφαρμοστούν μέτρα καταπολέμησης 
των ενηλίκων εντόμων. Τα αποτελέσματα της έρευνας 
συμπεριλαμβάνονται στην επιδημιολογική έρευνα που 
διεξάγουν. 

(ι) Συνεργάζονται με την αρμόδια Κεντρική Αρχή της 
Γενικής Διεύθυνσης Βιώσιμης Ζωικής Παραγωγής και 
Κτηνιατρικής του Υπουργείου Αγροτικής Ανάπτυξης και 
Τροφίμων και παρέχουν την συνδρομή τους σε επιθεω¬ 
ρήσεις ή ελέγχους που πραγματοποιούνται στην Χώρα 
από υπηρεσίες της Ευρωπαϊκής Ένωσης. 

4.2 Οι Διευθύνσεις Κτηνιατρικής των Περιφερειών εί¬ 
ναι αρμόδιες για την επίβλεψη και τον συντονισμό της 
εφαρμογής του προγράμματος στην περιοχή της ζώνης 
ευθύνης τους, συμπεριλαμβανομένης της λήψης των 
αναγκαίων μέτρων σε περίπτωση εμφάνισης κρουσμά¬ 
των της νόσου στην εν λόγω ζώνη. 

4.3 Οι Κτηνιατρικές Αρχές όλων των Περιφερειών-Πε- 
ριφερειακών Ενοτήτων της χώρας συμμετέχουν στην 
παθητική και ενεργητική επιτήρηση του ΚΠ, σύμφωνα 
με τα καθοριζόμενα στο άρθρο 4, παρ. 1 της παρούσης. 

5. Υπεύθυνοι εκμεταλλεύσεων 
Οι υπεύθυνοι όλων των εκμεταλλεύσεων βοοειδών της 
χώρας συμμετέχουν υποχρεωτικά στην δειγματοληψία, 
όταν αυτό τους ζητηθεί από τις αρμόδιες Τοπικές Κτη¬ 
νιατρικές Αρχές, και υποχρεούνται να συμμορφώνονται 
με τις υποδείξεις των Τμημάτων Κτηνιατρικής των Περι¬ 
φερειακών Ενοτήτων για την εφαρμογή του παρόντος 
Προγράμματος. Οι υπεύθυνοι όλων των εκμεταλλεύσε¬ 
ων αιγοπροβάτων της χώρας συμμετέχουν υποχρεω¬ 
τικά στην δειγματοληψία, όταν αυτό τους ζητηθεί από 
τις αρμόδιες Τοπικές Κτηνιατρικές Αρχές για σκοπούς 
επιδημιολογικής διερεύνησης θετικού κρούσματος ΚΠ. 
Ειδικότερα, είναι υποχρεωμένοι: 

(α) να ενημερώνουν εγκαίρως (μέσα σε διάστημα λι¬ 
γότερο των 24 ωρών) τις αρμόδιες Τοπικές Κτηνιατρικές 
Αρχές σε κάθε περίπτωση: 

-βοοειδούς ή προβάτου ή αίγας ή άλλου ευαίσθητου 
είδους ζώου που εμφανίζει ύποπτα κλινικά συμπτώματα, 
για διεξαγωγή περαιτέρω κλινικής και εργαστηριακής 
διερεύνησης, 

- βλάβης ή απώλειας της εντομοπαγίδας που είναι 
εγκατεστημένη στην εκτροφή τους. 

(β) να διατηρούν στον ατομικό φάκελο της εκτροφής 
όλα τα αποτελέσματα των εργαστηριακών εξετάσεων 
που διενεργούνται σε ζώα της εκμετάλλευσης τους και, 
παράλληλα, να ενημερώνουν το μητρώο της εκμετάλ¬ 
λευσης για οποιεσδήποτε μεταβολές στον πληθυσμό 
της μονάδας εκτροφής. 


(γ) να συμμορφώνονται με τα περιοριστικά και άλλα 
μέτρα που επιβάλλονται στην εκτροφή τους, στην περί¬ 
πτωση ανίχνευσης οροθετικότητας ή ιού ΚΠ. 

6. Επιτροπή για τον Καταρροϊκό Πυρετό 
6.1 Στο Υπουργείο Αγροτικής Ανάπτυξης και Τροφίμων 
συγκροτείται Επιτροπή για τον Καταρροϊκό Πυρετό, η 
οποία αποτελείται από: 

(α) τον Προϊστάμενο της Διεύθυνσης Υγείας των Ζώων 
του Υπουργείου Αγροτικής Ανάπτυξης και Τροφίμων, 
ως Πρόεδρο, 

(β) τον Προϊστάμενο του Τμήματος Λοιμωδών και Πα- 
ρασιτικών Νοσημάτων της Διεύθυνσης Υγείας των Ζώων 
του Υπουργείου Αγροτικής Ανάπτυξης και Τροφίμων, 
(γ) τον αρμόδιο του Π ρογράμματος του Τμή ματος Λοι¬ 
μωδών και Παρασιτικών Νοσημάτων της Διεύθυνσης 
Υγείας των Ζώων του Υπουργείου Αγροτικής Ανάπτυξης 
και Τροφίμων, 

(δ) τον αρμόδιο του Εθνικού Εργαστηρίου Αναφοράς 
για τον Καταρροϊκό Πυρετό, 

(ε) τον αρμόδιο της εντομολογικής επιτήρησης του 
Τμήματος Παρασιτολογίας, Παρασιτικών Νοσημάτων, 
Εντομολογίας και Παθολογίας Μελισσών της Διεύθυνσης 
Κτηνιατρικού Κέντρου Αθηνών του Υπουργείου Αγροτι¬ 
κής Ανάπτυξης και Τ ροφίμων, 

(στ) έναν κτηνίατρο από κάθε Περιφέρεια, υπεύθυνο 
για τον συντονισμό, την εφαρμογή και την εποπτεία του 
Προγράμματος. 

6.2. Εάν κριθεί σκόπιμο, στις συσκέψεις της Επιτροπής 
μπορεί να προσκαλούνται, κατά περίπτωση, εξειδικευ- 
μένοι επιστήμονες από φορείς του ευρύτερου Δημόσι¬ 
ου ή Ιδιωτικού Τομέα, τα Πανεπιστημιακά Ιδρύματα και 
τα Ερευνητικά Κέντρα, καθώς και άλλες υπηρεσίες του 
Υπουργείου Αγροτικής Ανάπτυξης και Τροφίμων και των 
Περιφερειών. 

6.3 Έργο της Επιτροπής είναι να αξιολογεί την πορεία του 
Προγράμματος, να καταγράφει τις αδυναμίες του συστή¬ 
ματος επίβλεψης και να σχεδιάζει ένα πλαίσιο δράσεων 
για την βελτίωση και την επίτευξη των εκάστοτε στόχων. 

Άρθρο 4 

Σύστημα Επιτήρησης Καταρροϊκού Πυρετού (ΚΠ) 

1. Σύστημα παθητικής επιτήρησης ή επιτήρησης 
εκτροφών με ύποπτα ως προς τον ΚΠ κρούσματα 
Σε όλες τις εκτροφές της χώρας που διατηρούν ευ¬ 
αίσθητα στον ΚΠ είδη (συμπεριλαμβανομένων των 
κλειστών ή πειραματικών ποιμνίων που διατηρούνται 
σε Κέντρα, Ινστιτούτα ή Φορείς που τελούν υπό την 
εποπτεία εκπαιδευτικών ιδρυμάτων της χώρας ή του 
Υπουργείου Αγροτικής Ανάπτυξης και Τροφίμων) διενερ- 
γείται κλινικός έλεγχος, που αποσκοπεί στον εντοπισμό 
κλινικά ύποπτων ζώων ως προς τον ΚΠ, όχι μόνο στο 
πλαίσιο των συνήθων κτηνιατρικών δραστηριοτήτων 
(για την παροχή περίθαλψης, την εφαρμογή προγραμ¬ 
μάτων ελέγχου/εκρίζωσης νοσημάτων, την έκδοση ή 
τον έλεγχο εγγράφων ή υγειονομικών πιστοποιητικών ή 
αδειών μετακίνησης ζώων, την διενέργεια επιδημιολογι- 
κής έρευνας, την συλλογή δειγμάτων για διαγνωστικούς 
σκοπούς κ.λπ.), αλλά και με στοχευμένη κλινική διερεύ- 
νηση του νοσήματος. 

Επίσης, υποχρεωτική επιτήρηση ασκείται σε εκτρο¬ 
φές που διατηρούν βοοειδή, αίγες και πρόβατα που 
κατάγονται από χώρες ή κράτη μέλη όπου έχουν εκ¬ 
δηλωθεί κρούσματα ΚΠ, όπως ορίζεται στην υπ' αριθμ. 
258973/12-11 -2007 εγκύκλιο. 

Η παθητική επιτήρηση ασκείται και σε άλλα ευαίσθητα 
είδη (ελάφια, ζαρκάδια), που ενδέχεται να εκτρέφονται 
στην ίδια γεωγραφική περιοχή. 

Σε περίπτωση που διαπιστώνεται υποψία ΚΠ, τα Τμή¬ 
ματα Κτηνιατρικής των οικείων Περιφερειακών Ενοτή¬ 
των, υπό την επίβλεψη και τον συντονισμό των Διευ¬ 
θύνσεων Κτηνιατρικής των αντίστοιχων Περιφερειών, 
προβαίνουν στις ενέργειες που καθορίζονται στο Σχέδιο 
Αντιμετώπισης Έκτακτης Ανάγκης για την Καταπολέμηση 
του Καταρροϊκού Πυρετού. 

2. Σύστημα ενεργητικής επιτήρησης για την ανίχνευση 
κυκλοφορίας του ιού του ΚΠ 

Η ενεργητική επιτήρηση αποσκοπεί στην ανίχνευση 
κυκλοφορίας του ιού του ΚΠ, με συνδυασμό ορολογικής 
και μοριακής εξέτασης δειγμάτων αίματος από βοοειδή. 

Για τους σκοπούς της ανωτέρω επιτήρησης, θα πρέ¬ 
πει να συλλέγονται 30 δείγματα αίματος βοοειδών κάθε 
μήνα, στους νομούς/νήσους που καθορίζονται στο Πα¬ 
ράρτημα I της παρούσης τα οποία θα εξετάζονται στο 
αρμόδιο εργαστήριο της παρ. 3 του άρθρου 3 της πα¬ 
ρούσης. 

Τα ανωτέρω 30 δείγματα μπορεί να είναι: 

- δείγματα αίματος με και χωρίς αντιπηκτικό από ορο- 
αρνητικά βοοειδή, ηλικίας άνω των 6 μηνών, που εξετά¬ 
ζονται για παρουσία αντισωμάτων κατά του ιού του ΚΠ 
και εφόσον, διαπιστωθεί ορομετατροπή, διενεργούνται 
μοριακές εξετάσεις για την ανίχνευση του γονιδιώματος 
του ιού ή 

- δείγματα πλήρους αίματος από εμβολιασμένα ή ορο- 
θετικά βοοειδή, που εξετάζονται με μοριακές δοκιμές για 
ανίχνευση του γενετικού υλικού του ιού. Κατ' εξαίρεση, η 
εν λόγω δειγματοληψία μπορεί να πραγματοποιηθεί και 
στο σφαγείο, από σφαζόμενα βοοειδή, τηρουμένων των 
ίδιων προϋποθέσεων σε ό,τι αφορά στην γεωγραφική 
κατανομή. 

Τα ανωτέρω δείγματα συλλέγονται ισομερώς, από 5 
τουλάχιστον διαφορετικές εκτροφές, με ομοιόμορφη 
γεωγραφική κατανομή εντός του νομού, ώστε να επι¬ 
τυγχάνεται γεωγραφική κάλυψη του νομού. 

Σε κάθε περίπτωση, θα πρέπει να καταβάλλεται κάθε 
προσπάθεια ώστε να συλλέγονται δείγματα από τα ίδια 
ζώα σε διαδοχικές δειγματοληψίες, καλύπτοντας όλη την 
διάρκεια του έτους. 

Προκειμένου να επιτευχθούν οι στόχοι της ενεργητικής 
επιτήρησης, μπορεί να γίνεται συνδυασμός δειγματολη¬ 
ψίας για ανίχνευση αντισωμάτων και δειγματοληψίας για 
ανίχνευση του γονιδιώματος του ιού, ως ανωτέρω, σε 
επίπεδο Νομού/νήσου, ώστε να επιτυγχάνεται ο αριθμός 
των 30 δειγμάτων μηνιαίως από τους Νομούς/νήσους 
που ορίζονται στο Παράρτημα I της παρούσης και τα 
οποία θα πρέπει να ισομερώς από 5 τουλάχιστον δια¬ 
φορετικές εκτροφές, με ομοιόμορφη γεωγραφική κα¬ 
τανομή, ώστε να επιτυγχάνεται αντίστοιχη γεωγραφική 
κάλυψη. Επιπλέον, είναι υποχρεωτική η καταγραφή των 


συντεταγμένων της θέσης και του κωδικού εκτροφής 
στις οποίες βρίσκονται τα βοοειδή-μάρτυρες. 

Η χρήση της δειγματοληψίας πλήρους αίματος για ανί¬ 
χνευση του γονιδιώματος του ιού σε επίπεδο Νομού/ 
περιοχής ως εναλλακτικής του ορολογικού ελέγχου για 
ανίχνευση αντισωμάτων κατά του ΚΠ, αφορά Νομούς/ 
περιοχές όπου η εύρεση οροαρνητικών βοοειδών δεν 
είναι εφικτή είτε λόγω υψηλών ποσοστών οροθετικότη- 
τας, εξαιτίας προηγούμενης παρουσίας του νοσήματος 
στην περιοχή, είτε λόγω εφαρμογής εμβολιασμού κατά 
του νοσήματος. Η εν λόγω δειγματοληψία θα πραγματο¬ 
ποιείται, μετά από συνεννόηση των κατά τόπους αρμόδι- 
ωνΤμημάτων Κτηνιατρικής των οικείων Περιφερειακών 
Ενοτήτων και του Τμήματος Λοιμωδών και Παρασιτικών 
Νοσημάτων της Διεύθυνσης Υγείας των Ζώων ως ανω¬ 
τέρω, κατόπιν εγκρίσεως του τελευταίου. 

Στην ως άνω επιτήρηση, με μηνιαία δειγματοληψία, 
υπόκεινται οι νομοί/νήσοι που καθορίζονται στο Πα¬ 
ράρτημα I της παρούσης. Έτσι, τα βοοειδή-μάρτυρες 
υποβάλλονται μηνιαίως σε εξέταση για ανίχνευση αντι¬ 
σωμάτων του ιού του ΚΠ ή για ανίχνευση του ιού του 
ΚΠ, με χρήση μοριακών ή άλλων δοκιμών για την ανί¬ 
χνευση γενετικού υλικού του ιού και οροτυποποίηση 
(π.χ. δοκιμή ΡΟΗ), σύμφωνα με τα καθοριζόμενα στην 
παρούσα και στο Εγχειρίδιο Οδηγιών Εφαρμογής του 
Προγράμματος ΚΠ. 

3. Σύστημα εντομολογικής επιτήρησης 

Είναι υποχρεωτική η εγκατάσταση και λειτουργία μίας 
τουλάχιστον εντομοπαγίδας, ως ακολούθως: 

- μία (1) φορά τον μήνα κατά τα χρονικά διαστήματα 
από 1η Ιανουάριου έως 31η Μαρτίου 2017 και από 1η 
Νοεμβρίου έως 3η Δεκεμβρίου 2017, καθώς και δύο (2) 
φορές τον μήνα κατά το χρονικό διάστημα από 1 η Απρι¬ 
λίου έως και 31 η Οκτωβρίου 2017 στους νομούς/νήσους 
που περιλαμβάνονται στο Παράρτημα II της παρούσης, 

- μία (1) φορά τον μήνα καθ' όλη την διάρκεια του 
έτους από εντομοπαγίδες στους νομούς/νήσους που 
περιλαμβάνονται στο Παράρτημα II της παρούσης, 

σε θέση που επιλέγεται με βάση, αφενός μεν την διαθέ¬ 
σιμη υποδομή (παροχή ηλεκτρικού ρεύματος), αφετέρου 
δε την γειτνίαση με πιθανούς βιότοπους των εντόμων- 
φορέων. Επιπλέον, είναι υποχρεωτική η καταγραφή των 
συντεταγμένων της θέσης και του κωδικού εκτροφής 
όπου θα τοποθετούνται οι εντομοπαγίδες. 

Ο αριθμός των εντομοπαγίδων ανά νομό, η θέση όπου 
θα τοποθετηθούν, αλλά και η προσθήκη ενδεχομένως 
άλλων νομών/νήσων στον κατάλογο, μπορούν να διαφο¬ 
ροποιούνται, ανάλογα με τα στοιχεία παρακολούθησης 
και την εκτίμηση του αρμόδιου Τμήματος. Η συχνότητα 
της δειγματοληψίας είναι αυτή που αναφέρεται στο άρ¬ 
θρο 3, παρ. 3.1 της παρούσης. Οι παγιδεύσεις θα πρέπει 
να αποστέλλονται την ίδια ημέρα στο Εργαστήριο, ώστε 
να είναι εφικτή η ανίχνευση του ιού με μοριακές τεχνικές. 

Για την τεκμηρίωση της εντομολογικής επιτήρησης 
στο νομό, συμπληρώνονται και αποστέλλονται τα ανά¬ 
λογα διοικητικά έγγραφα που περιλαμβάνονται στο 
Εγχειρίδιο Οδηγιών Εφαρμογής του Προγράμματος ΚΠ. 




Τεύχος Β'235/01.02.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


1855 


Άρθρο 5 

Γενικοί κανόνες δειγματοληψίας, κατανομή 

δείγματος ανά νομό και μέγεθος δείγματος 

1. Τα επιλεγμένα βοοειδή-μάρτυρες πρέπει να φέρουν 
υποχρεωτικά ατομική σήμανση και να είναι οροαρνητι- 
κά στον ιό του ΚΠ στην πρώτη ορολογική εξέταση που 
διενεργείται πριν την έναρξη των συστηματικών αιμο¬ 
ληψιών που προβλέπονται από το εκάστοτε ισχύον Πρό¬ 
γραμμα. Εναλλακτικά, σε περίπτωση αδυναμίας εύρεσης 
οροαρνητικών βοοειδών (υψηλά ποσοστά οροθετικών 
βοοειδών ή εφαρμογή εμβολιασμού), η δειγματοληψία 
μπορεί να γίνει από οροθετικά βοοειδή στα οποία δεν 
ανιχνεύεται το γονιδίωμα του ΚΠ σύμφωνα με το άρθρο 
4, παρ. 2. 

2. Τα βοοειδή-μάρτυρες είναι ζώα ηλικίας από 6 μηνών 
και άνω. 

3. Στα βοοειδή-μάρτυρες απαγορεύεται να γίνονται 
ψεκασμοί με εντομοαπωθητικά σε όλη τη διάρκεια της 
οροεπιτήρησης. 

4. Τα βοοειδή-μάρτυρες υποβάλλονται σε τακτική, μη¬ 
νιαία δειγματοληψία αίματος και εξέταση των δειγμάτων 
για ανίχνευση αντισωμάτων του ιού του καταρροϊκού 
πυρετού ή, εφόσον έχουν επιλεγεί εξαρχής οροθετικά 
βοοειδή, σε εξέταση ανίχνευσης του γονιδιώματος του 
ιού του ΚΠ, σύμφωνα με τα καθοριζόμενα στο Παράρ¬ 
τημα I της παρούσης. 

5. Βοοειδή-μάρτυρες που α) ήταν αρνητικοί και καθί¬ 
στανται οροθετικοί κατά την διάρκεια της επιτήρησης 
ή β) ήταν εξαρχής οροθετικοί μάρτυρες και στους οποί¬ 
ους σε επόμενη εργαστηριακή εξέταση ανιχνεύθηκε το 
γονιδίωμα του ιού του ΚΠ, δεν μπορούν πλέον να χρη¬ 
σιμοποιηθούν ως μάρτυρες και αντικαθίστανται από 
ισάριθμα οροαρνητικά ζώα ή ζώα στα οποία δεν έχει 
ανιχνευθεί το γονιδίωμα του ιού του ΚΠ πληρώντας τις 
προϋποθέσεις των παραγράφων 1 και 2 του παρόντος 
άρθρου, ώστε να διατηρηθεί σταθερός ο αριθμός των 
ζώων της ομάδας. 

6. Ακολουθούνται οι τεχνικές οδηγίες για την συλλο¬ 
γή, συσκευασία και αποστολή των δειγμάτων που περι¬ 
λαμβάνονται στο Εγχειρίδιο Οδηγιών Εφαρμογής του 
Προγράμματος ΚΠ και τα δείγματα προωθούνται στο 
αρμόδιο Εργαστήριο, συνοδευόμενα από το αντίστοιχο 
έντυπο του Εγχειριδίου συμπληρωμένο. 

Άρθρο 6 

Μέτρα επί υποψίας ΚΠ 

1. Σε περίπτωση υποψίας ΚΠ του Τμήματος Κτηνια¬ 
τρικής της οικείας Περιφερειακής Ενότητας ενημερώνει 
άμεσα την Κεντρική Αρμόδια Αρχή (Τμήμα Λοιμωδών 
και Παρασιτικών Νοσημάτων της Διεύθυνσης Υγείας των 
Ζώων της Γενικής Διεύθυνσης Βιώσιμης Ζωικής Παρα¬ 
γωγής και Κτηνιατρικής του Υπουργείου Αγροτικής Ανά¬ 
πτυξης και Τροφίμων) 

2. Με απόφαση του Προϊσταμένου τουΤμήματος Κτη¬ 
νιατρικής της οικείας Περιφερειακής Ενότητας, όλα τα 
ζώα της εκμετάλλευσης υπόκεινται σε περιορισμό των 
μετακινήσεων μέχρι να γνωστοποιηθούν τα αποτελέ¬ 
σματα της κλινικής, επιδημιολογικής και εργαστηριακής 
έρευνας που διεξάγεται από την αρμόδια Αρχή. Συλλέ- 


γονται δείγματα αίματος και άλλων ιστών από όλα τα 
ύποπτα ζώα της εκμετάλλευσης και αποστέλλονται στο 
Εθνικό Εργαστήριο Αναφοράς. Εφόσον κριθεί απαραί¬ 
τητο, μπορεί να επιβληθεί άμεση θανάτωση των κλινικά 
ύποπτων ζώων που ενδεχομένως υπάρχουν στην εκτρο¬ 
φή, για την συλλογή παθολογικού υλικού και την διεξα¬ 
γωγή περαιτέρω εργαστηριακής εξέτασης. Η εκτροφή 
εξακολουθεί να υπόκειται σε επίσημη επιτήρηση μέχρι 
γνωστοποιήσεως του εργαστηριακού αποτελέσματος. 
Εάν υπάρχουν ενδείξεις από την διενέργεια της επιδη- 
μιολογικής έρευνας, ότι η εκμετάλλευση που βρισκόταν 
το ζώο, όταν ανέκυψαν οι υπόνοιες ΚΠ, δεν είναι, η εκ¬ 
μετάλλευση στην οποία το ζώο μολύνθηκε, πρέπει να 
τεθεί, επιπλέον, σε επιτήρηση και η δεύτερη εκμετάλ¬ 
λευση στην οποία υπάρχουν ενδείξεις ότι έλαβε χώρα 
η μόλυνση. Σε περίπτωση συστεγαζόμενης εκτροφής 
βοοειδών με άλλη εκτροφή προβάτων, είναι υποχρεωτι¬ 
κή η διενέργεια αιμοληψίας στα πρόβατα της εκτροφής 
(συλλογή αριθμού δειγμάτων κατ'εκτίμηση του ζωικού 
πληθυσμού της εκτροφής) εντός 24 ωρών από την γνω¬ 
στοποίηση του οροθετικού μάρτυρα. 

3. Με ευθύνη της αρμόδιας τοπικής Κτηνιατρικής Αρ¬ 
χής, εξασφαλίζεται ότι οι ακόλουθες ενέργειες λαμβά¬ 
νουν χώρα σε κάθε περίπτωση που τίθεται υποψία ΚΠ 
σε μία εκτροφή: 

(α) Ενημέρωση των κτηνοτροφών, σχετικά με την συ¬ 
μπτωματολογία, την παθογένεια και την επιδημιολογία 
του ΚΠ. 

(β) Επεξήγηση των ισχυόντων νομικών, διοικητικών 
και οικονομικών μέτρων. 

(γ) Έγγραφη ενημέρωση του ιδιοκτήτη της εκτροφής 
για τις υποχρεώσεις του, σε ό,τι αφορά στην τήρηση 
των περιοριστικών μέτρων στις μετακινήσεις ζώων της 
εκτροφής (δηλαδή απαγόρευση εισόδου και εξόδου 
ζώων από την ύποπτη εκτροφή) τα οποία εξακολουθούν 
να υφίστανται μέχρι γνωστοποιήσεως του αποτελέσμα¬ 
τος της δοκιμής απομόνωσης του ιού. 

(δ) Τίθεται άμεσα σε ενέργεια το Σχέδιο Αντιμετώπισης 
Έκτακτης Ανάγκης για την Αντιμετώπιση του Καταρρο¬ 
ϊκού Πυρετού. 

4. Για την τεκμηρίωση της εφαρμογής των μέτρων επί 
υποψίας ΚΠ, καθώς και της άρσης αυτών, συμπληρώ¬ 
νονται και αποστέλλονται τα ανάλογα κατά περίπτωση 
διοικητικά έγγραφα που περιλαμβάνονται στο Σχέδιο 
Αντιμετώπισης Έκτακτης Ανάγκης για την Καταπολέμηση 
του Καταρροϊκού Πυρετού. 

Άρθρο 7 

Μέτρα επί επιβεβαίωσης ΚΠ 

1. Με απόφαση του Προϊσταμένου του Τμήματος 
Κτηνιατρικής της οικείας Περιφερειακής Ενότητας, στην 
εκτροφή όπου ανιχνεύθηκε κρούσμα ΚΠ (συμπεριλαμ- 
βανομένης της περίπτωσης ορομετατροπής μάρτυρα), 
σύμφωνα με το άρθρο 2 της παρούσης, επιβάλλονται τα 
προβλεπόμενα υγειονομικά μέτρα που περιγράφονται 
στο Σχέδιο Αντιμετώπισης Έκτακτης Ανάγκης για την 
Καταπολέμηση του Καταρροϊκού Πυρετού. 

2. Με ευθύνη της αρμόδιας τοπικής Κτηνιατρικής Αρ¬ 
χής εξασφαλίζεται ότι οι ακόλουθες ενέργειες λαμβά¬ 
νουν χώρα σε κάθε περίπτωση που ανιχνεύεται εστία ΚΠ: 

(α) Έγγραφη ενημέρωση του ιδιοκτήτη της εκτροφής 
σχετικά με την συμπτωματολογία, την παθογένεια και 
την επιδημιολογία του ΚΠ και ενημέρωση για τις υπο¬ 
χρεώσεις του που αφορούν στα περιοριστικά μέτρα και 
στην κλινική επιτήρηση. 

(β) Ατομική σήμανση και καταγραφή όλων των ευπα¬ 
θών ζώων της εκτροφής. 

(γ) Αυξημένη κλινική επιτήρηση στην εκτροφή για 
τον εντοπισμό ζώων με ύποπτα κλινικά συμπτώματα η 
οποία έχει διάρκεια πενήντα (50) ημέρες από κοινοποιή- 
σεως του θετικού αποτελέσματος και λήγει μόνο εφόσον 
δεν παρατηρηθεί κρούσμα σε ολόκληρο το νομό ή δεν 
ανιχνευτεί εργαστηριακά το γονιδίωμα του ιού κατά το 
διάστημα αυτό. 

(δ) Διενέργεια επιδημιολογικής έρευνας, σύμφωνα με 
το υπόδειγμα που περιλαμβάνεται στο Σχέδιο Αντιμε¬ 
τώπισης Έκτακτης Ανάγκης για την Καταπολέμηση του 
Καταρροϊκού Πυρετού. 

(ε) Επιπρόσθετα μέτρα καθορίζονται με εγκυκλίους 
του Τμήματος Λοιμωδών και Παρασιτικών Νοσημάτων 
της Διεύθυνσης Υγείας των Ζώων της Γενικής Διεύθυν¬ 
σης Βιώσιμης Ζωικής Παραγωγής και Κτηνιατρικής του 
Υπουργείου Αγροτικής Ανάπτυξης και Τροφίμων, με 
βάση την ισχύουσα εθνική και κοινοτική νομοθεσία, 
αναλόγωςτης επιδημιολογικής κατάστασης του ΚΠ στην 
Χώρα μας. 

Σε συνεργασία με τις κατά τόπους μετεωρολογικές 
υπηρεσίες ερευνώνται οι κατευθύνσεις των ανέμων που 
καταγράφηκαν κατά τις 40-20 προηγούμενες ημέρες από 
την δειγματοληψία του θετικού ζώου (συμπεριλαμβανο- 
μένης της περίπτωσης ορομετατροπής μάρτυρα), προ- 
κειμένου να εντοπιστεί-κατά το δυνατόν-πιθανή πηγή 
προέλευσης εντόμων φορέων και να εφαρμοστούν μέ¬ 
τρα καταπολέμησης των ενηλίκων εντόμων. Τα αποτελέ¬ 
σματα της παραπάνω έρευνας συμπεριλαμβάνονται στην 
επιδημιολογική έρευνα που διεξάγουν οι αρμόδιες αρχές. 

3. Με απόφαση του Προϊσταμένου της αρμόδιας τοπι¬ 
κής Κτηνιατρικής Αρχής στην εκτροφή όπου επιβεβαιώ¬ 
θηκε θετικό κρούσμα ΚΠ επιβάλλονται, τα υγειονομικά 
μέτρα περιορισμού της εκτροφής, σύμφωνα με τις δια¬ 
τάξεις του Σχεδίου Αντιμετώπισης Έκτακτης Ανάγκης για 
την Καταπολέμηση του Καταρροϊκού Πυρετού. 

4. Για την τεκμηρίωση της εφαρμογής των μέτρων σε 
περίπτωση επιβεβαιωμένου εργαστηριακά κρούσμα¬ 
τος ΚΠ, καθώς και της άρσης αυτών, συμπληρώνονται 
και αποστέλλονται τα αντίστοιχα, κατά περίπτωση, δι¬ 
οικητικά έγγραφα που περιλαμβάνονται στο Εγχειρίδιο 
Οδηγιών Εφαρμογής του Προγράμματος ΚΠ. 

Άρθρο 8 

Υποχρέωση καταχώρησηςτων διατιθέμενων 
εμβολίων κατά του Καταρροϊκού Πυρετού από τα 
νόμιμα σημεία διάθεσης. 

1. Τα νόμιμα σημεία διάθεσης των εμβολίων για τον 
Καταρροϊκό Πυρετό είναι: 


• τα καταστήματα λιανικής πώλησης κτηνιατρικών 
φαρμακευτικών προϊόντων (που εκτελούν μόνο συντα¬ 
γές άλλων), 

• τα κτηνιατρικά γραφεία παραγωγικών ζώων (που 
απαγορεύεται να εκτελούν συνταγές άλλων κτηνιάτρων), 

• οι κτηνίατροι των ιδιωτικών κτηνιατρείων ή κλινικών 
ζώων (που απαγορεύεται να εκτελούν συνταγές άλλων 
κτηνιάτρων), 

• οι κτηνίατροι των κτηνιατρικών γραφείων παραγωγι¬ 
κών ζώων των Συνεταιριστικών οργανώσεων, των Συνε¬ 
ταιριστικών επιχειρήσεων και των Ομάδων Παραγωγών, 

• τα φαρμακεία (που εκτελούν μόνο συνταγές άλλων). 

2. α) Οι υπεύθυνοι των ανωτέρω σημείων διάθεσης 
υποχρεούνται να καταχωρούν όλα τα σκευάσματα των 
εμβολίων που εμπορεύονται/διαθέτουν προς τους τελι¬ 
κούς χρήστες στην ειδική ηλεκτρονική βάση δεδομένων 
της ηλεκτρονικής εφαρμογής που ονομάζεται «Καταρ¬ 
ροϊκός Πυρετός/Ηλεκτρονική Καταχώριση Εμβολίων» 
και είναι αναρτημένη στην ιστοσελίδα του Υπουργείου 
Αγροτικής Ανάπτυξης και Τροφίμων, στην διεύθυνση 
ήΐΐρ://νννννν.ιτιίη39Π^9 Γ /· η<: Ι θχ ·Ρΐ Ί Ρ/ θ Ι/ θ5ΘΓν · δθ5ΙΤΙθηυ ·2. 

β) Η διαδικασία καταχώρισης που ακολουθείται πε- 
ριγράφεται αναλυτικά στο υπ' αριθμ. πρωτοκόλλου 
2221/63872/09-06-2015 έγγραφο της Διεύθυνσης Υγείας 
των Ζώων «Οδηγίες για την καταχώριση των εμβολίων 
κατά του καταρροϊκού πυρετού στην ψηφιακή εφαρ¬ 
μογή», το οποίο βρίσκεται αναρτημένο στο 5ίΐθ στην 
ιστοσελίδα νννννν.ιπίη39Πο.9 Γ του Υπουργείου Αγροτικής 
Ανάπτυξης και Τροφίμων. 

3. Οι αρμόδιες Κτηνιατρικές Υπηρεσίες των οικείων Πε¬ 
ριφερειακών Ενοτήτων διενεργούν δειγματοληπτι κούς 
ελέγχους για να επιβεβαιώσουν την τήρηση αυτής της 
υποχρέωσης των υπευθύνων των σημείων διάθεσης των 
εμβολίων και προβαίνουν στις απαραίτητες ενέργειες για 
την συμμόρφωσή τους. 

Άρθρο 9 

Κυρώσεις 

Στους μη συμμορφούμενους με τις διατάξεις της πα¬ 
ρούσας απόφασης και των μέτρων που λαμβάνονται 
κατ' εφαρμογή της, δεν καταβάλλονται αποζημιώσεις 
και, επιπλέον, επιβάλλονται οι διοικητικές και ποινικές 
κυρώσεις που προβλέπονται στο ν. 4235/2014 (ΦΕΚ Α' 
32/11 -02-2014), όπως ισχύει. 

Άρθρο 10 

Καταργούμενες Διατάξεις 

Από την έναρξη ισχύος της παρούσας, η υπ' αριθμ. 
272/10958/2016 (ΦΕΚ Β'265) απόφαση του Υπουργού 
Αγροτικής Ανάπτυξης και Τροφίμων παύει να ισχύει. 

Άρθρο 11 

Ισχύς 

Η παρούσα έχει ισχύ από την 1 η Ιανουάριου 2017. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΠΑΡΑΡΤΗΜΑ I 

ΕΝΕΡΓΗΤΙΚΗ ΕΠΙΤΗΡΗΣΗ ΤΟΥ ΚΑΤΑΡΡΟΪΚΟΥ ΠΥΡΕΤΟΥ ΓΙΑ ΤΟ ΕΤΟΣ 2017. 


Νομοί/νήσοι διενέργειας μηνιαίων δειγματοληψιών (αριθμός δειγμάτων: 30) αίματος 
με και χωρίς αντιπηκτικό από οροαρνητικά βοοειδή ή πλήρους αίματος από οροθετικά ή 
εμβολιασμένα βοοειδή, ηλικίας άνω των 6 μηνών. Τα δείγματα θα εξετάζονται με οΕΣΙΞΑ 
για αντισώματα κατά του ΚΠ και/ή με ΡΟΚ για την ανίχνευση του γονιδιώματος του ιού 
του ΚΠ, αντίστοιχα. Τα ανωτέρω δείγματα θα πρέπει να συλλέγονται ισομερώς από 5 
τουλάχιστον διαφορετικές εκτροφές, με ομοιόμορφη γεωγραφική κατανομή, ώστε να 
επιτυγχάνεται γεωγραφική κάλυψη. 


ΠΕΡΙΦΕΡΕΙΑ 

ΝΟΜΟΣ/ΝΗΣΟΣ 

ΑΝΑΤΟΛΙΚΗΣ 

ΜΑΚΕΔΟΝΙΑΣ-ΘΡΑΚΗΣ 

Δράμας 

Έβρου 

Ξάνθης 

Ροδόπης 

ΒΟΡΕΙΟΥ ΑΙΓΑΙΟΥ 

Νήσος Λέσβος 

Νήσος Λήμνος 

Νήσος Σάμος 

Νήσος Χίος 

ΔΥΤΙΚΗΣ ΜΑΚΕΔΟΝΙΑΣ 

Καστοριάς 

Φλώρινας 

ΗΠΕΙΡΟΥ 

Θεσπρωτίας 

Πρέβεζας 

Ιωαννίνων 

ΘΕΣΣΑΛΙΑΣ 

Λάρισας 

ΚΕΝΤΡΙΚΗΣ ΜΑΚΕΔΟΝΙΑΣ 

Θεσσαλονίκης 

Κιλκίς 

Σερρών 

ΚΡΗΤΗΣ 

Ηρακλείου 

Χανιών 

ΝΟΤΙΟΥ ΑΙΓΑΙΟΥ 

Νήσος Κως 

Νήσος Ρόδος 

ΠΕΛΟΠΟΝΝΗΣΟΥ 

Λακωνίας 

Μεσσηνίας 

ΔΥΤΙΚΗΣ ΕΛΛΑΔΑΣ 

Αιτωλοακαρνανίας 

Αχαΐας 

Ηλείας 

ΙΟΝΙΩΝ ΝΗΣΩΝ 

Νήσος Κέρκυρα 

Νήσος Κεφαλληνία 

ΣΤΕΡΕΑΣ ΕΛΛΑΔΑΣ 

Ευρυτανίας 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 235/01.02.2017 


ΠΑΡΑΡΤΗΜΑ II 


ΕΝΤΟΜΟΛΟΓΙΚΗ ΕΠΙΤΗΡΗΣΗ ΤΟΥ ΚΑΤΑΡΡΟΪΚΟΥ ΠΥΡΕΤΟΥ ΓΙΑ ΤΟ ΕΤΟΣ 2017. 

Νομοί/νήσοι και πλήθος δειγματοληψιών από εντομοπαγίδες α) μία (1) φορά τον μήνα κατά τα χρονικά 
διαστήματα από 1 η Ιανουάριου έως 31 η Μαρτίου 2017 και από 1 η Νοεμβρίου έως 31 η Δεκεμβρίου 2017 
και δύο (2) φορές τον μήνα κατά το χρονικό διάστημα από 1 η Απριλίου έως και 31 η Οκτωβρίου 2017, β) 
μία (1) φορά τον μήνα καθ’ όλη την διάρκεια του έτους. 


ΠΕΡΙΦΕΡΕΙΑ 

ΝΟΜΟΣ/ 

ΝΗΣΟΣ 

Πλήθος δειγματοληψιών 
ανά χρονική περίοδο εντός του έτους 

Πλήθος 
δειγματο¬ 
ληψιών καθ’ 
όλο το έτος 

01.01- 

31.03.2017 

01.04- 

31.10.2017 

01.11- 

31.12.2017 

01.01- 

31.12.2017 

ΑΝΑΤΟΛΙΚΗΣ 

ΜΑΚΕΔΟΝΙΑΣ- 

ΘΡΑΚΗΣ 

Δράμας 

1 

2 

1 


Έβρου 

1 

2 

1 


Ξάνθης 

1 

2 

1 


ΒΟΡΕΙΟΥ ΑΙΓΑΙΟΥ 

Νήσος Λέσβος 

1 

2 

1 


Νήσος Λήμνος 

1 

2 

1 


Νήσος Σάμος 

1 

2 

1 


Νήσος Χίος 

1 

2 

1 


ΔΥΤΙΚΗΣ 

ΜΑΚΕΔΟΝΙΑΣ 

Καστοριάς 

1 

2 

1 


Φλώρινας 




1 

ΗΠΕΙΡΟΥ 

Άρτας 




1 

Πρέβεζας 




1 

Ιωαννίνων 

1 

2 

1 


ΘΕΣΣΑΛΙΑΣ 

Λάρισας 




1 

Μαγνησίας 




1 

Τρικάλων 




1 

ΚΕΝΤΡΙΚΗΣ 

ΜΑΚΕΔΟΝΙΑΣ 

Θεσσαλονίκης 




1 

Κιλκίς 

1 

2 

1 


Σερρών 

1 

2 

1 


ΚΡΗΤΗΣ 

Ηρακλείου 

1 

2 

1 


Χανίων 

1 

2 

1 


ΝΟΤΙΟΥ ΑΙΓΑΙΟΥ 

Νήσος Ρόδος 

1 

2 

1 


Νήσος Κως 

1 

2 

1 


Νήσος Πάρος 




1 

ΠΕΛΟΠΟΝΝΗΣΟΥ 

Αρκαδίας 




1 

Λακωνίας 

1 

2 

1 


Μεσσηνίας 




1 

ΑΤΤΙΚΗΣ 

Αττικής (ολοκλ. 
περιφέρεια) 




1 

ΔΥΤΙΚΗΣ 

ΕΛΛΑΔΑΣ 

Αιτωλοακαρνανίας 




1 

Αχαΐας 




1 

ΙΟΝΙΩΝ ΝΗΣΩΝ 

Ζακύνθου 

1 

2 

1 


Κέρκυρας 

1 

2 

1 


ΣΤΕΡΕΑΣ 

ΕΛΛΑΔΑΣ 

Βοιωτίας 




1 

Εύβοιας 




1 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Ιανουάριου 2017 
Ο Αναπληρωτής Υπουργός 

ΙΩΑΝΝΗΣ ΤΣΙΡΩΝΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 235/01.02.2017 


=Τ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα ννν\η/ν.6ϊ·9·ί. Για 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθβιτίΒδΐΘΓ.ΘΐΦΘΐ.μΓ με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά05@θΐ.ζΚ με τη χρήση απλού ηλεκτρονικού ταχυδρομείου. 

- Κατ'εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στο Τμήμα Παραλαβής ΔημοσιευτέαςΎλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχυοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστοσελίδα: νννννν.θΐ.ομ 

ΤΗΛΕΦΩΝΙΚΟ ΚΕΝΤΡΟ: 210 5279000 - ί 3 χ: 210 5279054 

Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 

της ιστοσελίδας: ΗθΙρεΙθ$Ι<.θΙ@θ 1 . 9 |Γ 

Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 καιτηλεφ. κέντρο 210 5279000) 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννοΒηΐ 3 δΙθΓ.θΙ@θ 1 . 9 ΐΓ 

Παραλαβής Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 

Ωράριο για το κοινό: Δευτέρα ως Παρασκευή: 8:00 -13:30 

και αλληλογραφία: 9^010131613(0)61.9^ 






















